text: Vejle-natklub med i tæt opløb om Årets Fest
  25 juni 2012 kl. 07.51
  Club Foam i Vejle var med i det tætte opløb om at blive vært for Årets Fest. 12 natklubber i Danmark har gennem tre måneder kæmpet om at blive årets bedste klub.
  Titlen som "Årets klub" havnede hos Crazy Daisy i Svendborg. De skal derfor være vært for det store award-show på lørdag, hvor bl.a. titler til årets bartender og årets værtinde skal uddeles. 
  Crazy Daisy i Horsens var titlen det første år. I dette års dyst var der tæt opløb mellem Crazy Daisy i Svendborg, Club Foam i Vejle og Frk. Nielsen i København.
  
  MTV er med til festen
  - Al afstemning er foregået på Club Awards? Facebook-side, og derfor har personalet og gæsterne på klubberne været med til at bestemme, hvem der skulle vinde, oplyser Natashia Svendsen, som er ansvarlig for dysten. Det har helt sikkert været med til at øge engagementet, og det er tydeligt, at de tre klubber er meget populære i deres hjembyer.
  TV-kanalen MTV var med til den afsluttende fest - og dækker også finalen.
  